
E L Ő T E R J E S Z T É S

Balatonvilágos Község Önkormányzat Képviselő-testületének

2026. szeptemberi soron kívüli, nyílt ülésére 

Tárgy: Balatonvilágos Község Önkormányzata 2026. évi közbeszerzési tervének módosítása
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség

Tisztelt Képviselő-testület! 
A közbeszerzésekről szóló 2015. évi CXLIII. tv. 42 § (1) bekezdése a közbeszerzési eljárással kapcsolatos rendelkezései között előírja, hogy a költségvetési év elején, de legkésőbb március 31. napjáig éves összesített közbeszerzési tervet köteles készíteni minden ajánlatkérő az adott évre tervezett közbeszerzéseiről. 
Balatonvilágos Község Önkormányzat Képviselő Testülete a 33/2026.(II.26.) határozatával elfogadta Balatonvilágos Község Önkormányzata 2026. évi Közbeszerzési tervét.
A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell, az ilyen igény vagy egyéb változás felmerülésekor, megadva a módosítás indokát is. 
A módosítás indoka, hogy a „TOP_PLUSZ-1.2.1-21-SO1-2022-00037 kivitelezések 2” tárgyú közbeszerzési eljárás 1. része eredménytelenül zárult, emiatt szükséges új közbeszerzési eljárás megindítása.

Az elektronikus közbeszerzés részletes szabályairól szóló 424/2017. (XII. 19.) Korm. rendelet 7. § (5) bekezdése érelmében:
„7. § (5) Az ajánlatkérő a Kbt. 42. § (1) bekezdése szerinti közbeszerzési terv minimális adattartalmaként az EKR-ben megadja:

a) a közbeszerzés tárgyát,

b) a közbeszerzés tervezett mennyiségét,

c) a közbeszerzésre irányadó eljárási rendet,

d) a tervezett eljárás fajtáját,

e) az eljárás megindításának tervezett időpontját, és

f) a szerződés teljesítésének várható időpontját.”

A 2026. évi költségvetés, illetve az egyeztetett kiegészítések – elsősorban a tervezett fejlesztések, beruházások, a pályázatokra épülő programtémák – áttekintése alapján februárban megállapítottuk, hogy 2026. évben várhatóan a TOP_PLUSZ-1.2.1-21-SO1-2022-00037 „Településfejlesztés Balatonvilágoson” tárgyú projektre, a KAP-RD431-25 Külterületi utak fejlesztése, valamint a 2025/KÖZVIL/01 Közvilágítás korszerűsítésre vonatkozóan szükséges közbeszerzési eljárás lefolytatása. A közbeszerzési tervet felelős akkreditált közbeszerzési szaktanácsadóval egyeztetve ennek megfelelően a kirendeltség elkészítette, és a 2026. februári munkaterv szerinti ülésén a testület elfogadta. A szükséges módosítást a kirendeltség elkészítette, amely az előterjesztés mellékletét képezi.
 A „TOP_PLUSZ-1.2.1-21-SO1-2022-00037 kivitelezések 3” közbeszerzési eljárás megindításának tervezett határideje 2026. szeptember 15. napja. A KAP-RD43-1-25 Külterületi utak fejlesztése és a 2025/KÖZVIL/01 Közvilágítás korszerűsítése közbeszerzési eljárás megindításának várható időpontja 2026. október 31., tekintve a tervezés és az engedélyeztetés, valamint az eljárást megelőző beszerzési eljárást a közbeszerzési szaktanácsadó kiválasztására, megbízására vonatkozóan. 
Javasolom a képviselő-testületnek Balatonvilágos Község Önkormányzata 2026. évi közbeszerzési tervének jóváhagyását az előterjesztésben szereplő tartalommal.

Kérem a képviselő-testületet az előterjesztés megvitatására, az alábbi határozati javaslat elfogadására. 
Balatonvilágos, 2026. szeptember 9.

Takács Károly 

polgármester 

Határozati javaslat: 
Balatonvilágos Község Önkormányzat Képviselő-testülete megtárgyalta a „Balatonvilágos Község Önkormányzata 2026. évi közbeszerzési tervének módosítása” tárgyú előterjesztést, és az alábbi határozatot hozza:

A Képviselő-testület jóváhagyja a határozat mellékletét képező Balatonvilágos Község Önkormányzata 2026. évi Közbeszerzési Tervét.
A képviselő-testület felkéri a polgármestert a 2026. évi Közbeszerzési Terv közzétételére.
Felelős: Takács Károly polgármester 

Határidő: haladéktalanul (honlapon történő megjelentetésre) 

Melléklet a …/2026.(….) határozathoz
Balatonvilágos Község Önkormányzata 2026. évi közbeszerzési terve

	Közbeszerzés tárgya 
	Alkalmazandó/választott eljárási típus, eljárási fajta 
	Közbeszerzés előzetes becsült értéke 
	Az eljárás megindításának tervezett időpontja 
	A szerződés teljesítésének várható időpontja vagy a szerződés időtartama 

	I. Építési beruházás 

	TOP_PLUSZ-1.2.1-21-SO1-2022-00037 – Településfejlesztés Balatonvilágoson
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	125.000.000 Ft
	2026.03.15.
	2027.12.31.

	KAP-RD43-1-25 Külterületi utak fejlesztése

Támogatói okirat száma 4088167422
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	110.204.754 Ft
	2026.10.31.
	2027.12.31.

	TOP_PLUSZ-1.2.1-21-SO1-2022-00037 Kivitelezési munkák - 
Kávézó és kerékpáros megállópont építése
	Nemzeti eljárásrend - Kbt. 112. § (1) bekezdés b) pont Nyílt eljárás (hirdetménnyel induló)
	83.071.571 Ft
	2026.09.15.
	2027.06.30.

	II. Árubeszerzés 

	2025/KÖZVIL/01-75221220 Közvilágítás korszerűsítése

	Nemzeti eljárásrend - Kbt. 115. § Nyílt eljárás (meghívásos)
	37.188.577 Ft
	2026.10.31.
	2027.12.31.

	III. Szolgáltatás

	nem tervezett
	-
	-
	-
	-


Közbeszerzési értékhatár 2026. 
Magyarország 2026. évi központi költségvetéséről szóló 2025. évi LXIX. törvény
20. A kis összegű követelés értékhatára, a filmalkotásokhoz kapcsolódó gyártási értékhatár és a közbeszerzési értékhatárok

75. § (1) A közbeszerzésekről szóló 2015. évi CXLIII. törvény 15. § (1) bekezdés b) pontja szerinti nemzeti közbeszerzési értékhatár – kivéve a közszolgáltatói szerződésekre vonatkozó értékhatárt – 2026. január 1-jétől 2026. december 31-éig

a) árubeszerzés esetében 20,0 millió forint,

b) építési beruházás esetében 60,0 millió forint,

c) építési koncesszió esetében 100,0 millió forint,

d) szolgáltatás megrendelése esetében 20,0 millió forint,

e) szolgáltatási koncesszió esetében 30,0 millió forint.

(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2026. január 1-jétől 2026. december 31-éig

a) árubeszerzés esetében 50,0 millió forint,

b) építési beruházás esetében 100,0 millió forint,

c) szolgáltatás megrendelése esetében 50,0 millió forint,

d) építési koncesszió esetében 200,0 millió forint,

e) szolgáltatási koncesszió esetében 100,0 millió forint.

